पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश में मनाली-चंडीगढ़ राष्ट्रीय राजमार्ग पर मंडी जिले के बल्ह हलके के डडौर में रविवार सुबह सड़क हादसा हो गया। एक कार सड़क किनारे खड़े ट्रक से टकरा गई। हादसे में दो भाइयों की मौत हो गई। दोनों घायलाेंं को कड़ी मशक्कत के बाद कार से निकाल कर उपचार के लिए नेरचौक मेडिकल कॉलेज ले जाया गया, जहां चिकित्सकाें ने दोनों काे मृत घोषित कर दिया।
DSP लीव रिजर्व मंडी अनिल पटियाल ने हादसे की पुष्टि की है। उन्होंने बताया कि मृतकों की पहचान सुशील कुमार व पंकज कुमार के रूप में हुई है। सुशील कुमार वायुसेना में कार्यरत था। छोटा बतौर कंडक्टर काम करता है। सुशील कुमार अपनी ड्यूटी पर वापस जाने के लिए चंडीगढ़ जा रहा था, जिसके लिए मंडी से बस पकड़नी थी, लेकिन देरी से पहुंचने के कारण बस छूट गई।
इसलिए वे दोनों बस पकड़ने के लिए कार में सुंदरनगर की तरफ निकल गए। लेकिन डडौर के पास तेज रफ्तार कार अनियंत्रित होकर सड़क किनारे खड़े ट्रक से टकरा गई, जिससे कार का अगला हिस्सा पूरी तरह से क्षतिग्रस्त हो गया। राहगीरों ने किसी तरह बचाव अभियान चलाते हुए दोनों भाइयों को क्षतिग्रस्त कार से बाहर निकाला, लेकिन अस्पताल पहुंचाने पर भी उन्हें बचाया नहीं जा सका। बल्ह पुलिस ने केस दर्ज करके जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn